**Képviselő-testület**

**Nagybörzsöny**

**\_\_\_\_\_\_\_\_\_\_\_\_\_\_\_**

**14/2015./XI.19./**

 **képviselő-testületi ülés**

**66/2015/XI.19./ Pest megye önálló NUTS2-es régióvá válásának**

 **támogatása**

**67/2015/XI.19./ Önkormányzati tulajdonú Nagybörzsöny Önkormányzati**

 **Project Fejlesztési, Szállító és Szolgáltató Korlátolt**

 **Felelősségű Társaság végelszámolására vonatkozó döntés**

**68/2015/XI.19./ Idősek Otthona - társulás létrehozása, Alapító Okirat**

 **elfogadása**

**69/2015/XI.19./ Nagybörzsöny, 814/7 hrsz. alatti idősek otthona udvarán**

 **bekövetkezett pinceomlás veszély-elhárítási munkáira**

 **vis maior pályázat benyújtása**

**70/2015./XI.19./** **Települési önkormányzatok rendkívüli önkormányzati**

 **költségvetési támogatására pályázat benyújtása**

 - - - - - -

**Jegyzőkönyv**

**Készült:** Nagybörzsöny Község Önkormányzata Képviselő-testületének 2015. november 19-én

 megtartott ülésén.

**Ülés helye**: Községháza Nagybörzsöny

**Jelen vannak** *(csatolt jelenléti ív alapján):*

 Antal Gyuláné polgármester

 Paulik Oszkár alpolgármester

 Szalai Barnabásné képviselő

 Schmidt Viktor képviselő

Juhász Kálmán képviselő

 Granát Bernadett jegyző

 Kalácska Lajosné jkv.

**Antal Gyuláné polgármester:**

Köszönti az ülés résztvevőit. Jelenléti ív alapján megállapítja, hogy az ülés határozatképes, mert az 5 fős képviselő-testületből az ülésen jelen van mind az 5 fő képviselő.

Javaslatot tesz az ülés napirendjére.

Megkérdezi a Képviselő-testület tagjaitól, hogy van-e valakinek egyéb napirendi javaslata, illetve egyetért-e a javasolt napirendi pontokkal.

Egyéb napirendi javaslat nem volt.

A Képviselő-testület 5 igen szavazattal, ellenszavazat és tartózkodás nélkül elfogadta Nagybörzsöny Község Önkormányzat Képviselő-testülete 2015. november 19-i ülésének napirendjét az alábbiak szerint:

**Nyílt ülés**

**Napirend:**

**1.) Pest megye önálló NUTS2-es régióvá válásának támogatása**

**2.) Önkormányzati tulajdonú Nagybörzsöny Önkormányzati**

 **Project Fejlesztési, Szállító és Szolgáltató Korlátolt Felelősségű Társaság**

 **végelszámolására vonatkozó döntés**

**3.) Idősek Otthona - társulás létrehozása, Alapító Okirat elfogadása**

**4.) Nagybörzsöny, 814/7 hrsz. alatti idősek otthona udvarán**

 **bekövetkezett pinceomlás veszély-elhárítási munkáira**

 **vis maior pályázat benyújtása**

**5.) Települési önkormányzatok rendkívüli önkormányzati**

 **költségvetési támogatására pályázat benyújtása**

 **1-5.) Napirendi pont előterjesztője: Antal Gyuláné polgármester**

**1.) Napirendi pont tárgya: Pest megye önálló NUTS2-es régióvá válásának**

 **támogatása**

 **Napirendi pont előadója: Antal Gyuláné polgármester**

**Antal Gyuláné polgármester:**

Szóbeli előterjesztésében elmondja, hogy Pest Megye Önkormányzatának Közgyűlése 69/2015. (10.30.) PMÖ határozatával arra kérte fel a Pest megyei települési önkormányzatokat, hogy Pest megye társadalmi-gazdasági fejlődése érdekében Pest megye önálló NUTS 2-es régióvá válásának támogatását képviselő-testületi határozattal fejezzék ki.

Pest megye települési önkormányzatai és Pest Megye Önkormányzatának Közgyűlése az elmúlt, lassan másfél évtized során több alkalommal foglalkozott Pest megye önálló NUTS 2-es régióvá válása kérdésével, annak érdekében, hogy a megye egésze a valós fejlettségének megfelelő statisztikai besorolásba kerüljön.

A régió-lehatárolás módosítása a Kormány kezdeményezésére, az Európai Bizottság egyetértésével, és az EUROSTAT jóváhagyásával történhet, és a döntéshozatalt követő második év január 1-től lép hatályba (2018. január 1.). A regionális lehatárolás módosítása következtében létrejövő önálló Pest megye NUTS 2-es régió a 2014-2020-as fejlesztési ciklusra nem lesz hatással, mivel a támogatásra jogosult régiók listáját az Európai Bizottság 2020. december 31-ig jóváhagyta. Fontos ugyanakkor, hogy a következő uniós ciklusra vonatkozó kormányzati döntés – figyelembe véve azt, hogy a felülvizsgálatra 3 évente nyílik lehetőség – mielőbb megszülessen.

Javasolja a Képviselő-testületnek, hogy csatlakozzon Pest Megye Önkormányzata kezdeményezéséhez, és támogassa Pest megye önálló NUTS 2-es régióvá válását.

A képviselő-testület 5 igen szavazattal, ellenszavazat és tartózkodás nélkül az alábbi határozatot hozta:

**Nagybörzsöny Község Önkormányzat Képviselő-testületének**

**66/2015/XI.19./ sz. határozat:**

Nagybörzsöny Község Önkormányzat Képviselő-testülete

1.) Pest megye társadalmi-gazdasági fejlődése érdekében támogatja Pest megye önálló NUTS 2-es régióvá válását;

2.) felkéri a polgármestert, hogy a határozatot továbbítsa Pest Megye Önkormányzata részére.

**Határidő:**a döntést követő első munkanap

**Felelős:** Antal Gyuláné polgármester

**2.) Napirendi pont tárgya: Önkormányzati tulajdonú Nagybörzsöny Önkormányzati**

 **Project Fejlesztési, Szállító és Szolgáltató Korlátolt**

 **Felelősségű Társaság végelszámolására vonatkozó döntés**

 **Napirendi pont előadója: Antal Gyuláné polgármester**

**Antal Gyuláné polgármester:**

Szóbeli előterjesztésében tájékoztatja a képviselő-testületet, hogy az ügyvéd elküldte a szükséges iratokat, a vagyon visszakerül az alapítóhoz, javasolja hogy 2015. november 30-ával végelszámolással kerüljön megszüntetésre a cég és ennek lebonyolításával bízzanak meg egy könyvelőirodát.

A képviselő-testület 5 igen szavazattal, ellenszavazat és tartózkodás nélkül az alábbi határozatot hozta:

**Nagybörzsöny Község Önkormányzat Képviselő-testületének**

**67/2015/XI.19./ sz. határozata:**

Nagybörzsöny Község Önkormányzat Képviselő-testülete - az **Önkormányzat,** **mint a Nagybörzsöny Önkormányzati Project Fejlesztési, Szállító és Szolgáltató Korlátolt Felelősségű Társaság**  tagja nevében  **úgy dönt, hogy**

**a.) a Társaság tevékenységét befejezi, és a Társaságot végelszámolással megszünteti. A végelszámolás kezdő időpontjaként 2015. december 1. napját határozzák meg.**

**b.)** a Kft ügyvezetőjét tisztségéből felmenti,

**c.)** a végelszámolás lebonyolítására a VIFAMÓ 2000 Kft. (6239 Császártöltés, Keceli utca 112.) ügyvezetőjét, Vigula Sándort bízza meg.

**Felelős:** Antal Gyuláné polgármester

**Határidő:** azonnal

**3.) Napirendi pont tárgya: Idősek Otthona - társulás létrehozása,**

 **Alapító Okirat elfogadása**

 **Napirendi pont előadója: Antal Gyuláné polgármester**

**Antal Gyuláné polgármester:**

Szóbeli előterjesztésében elmondja, hogy a képviselő-testületet korábbi döntéséből eredően – miszerint a 2015. december 31-ig a kistérségi társulás keretében működő Idősek Otthonát 2016. január 1-i időponttal önkormányzati fenntartásba vissza veszi – Kemence, Bernecebaráti, Perőcsény és Nagybörzsöny polgármestere, az intézmény vezetője megbeszélést tartottak az intézmény további működtetésével kapcsolatosan, mivel a visszavétellel kapcsolatosan számos dolgot rendezni kell, amit már most el kell kezdeni. Arra az egyezségre jutottak, hogy a négy település hozzon létre egy társulást, Kemence székhellyel, mivel így lenne a leggazdaságosabb a továbbiakban is az intézmény működtetése.

Kéri a képviselő-testületet, amennyiben ezzel egyetért szavazza meg.

A képviselő-testület 5 igen szavazattal, ellenszavazat és tartózkodás nélkül az alábbi határozatot hozta:

**Nagybörzsöny Község Önkormányzata Képviselő-testületének**

**68/2015/XI.19./ sz. határozat:**

Nagybörzsöny Község Önkormányzat Képviselő-testülete

a.) egyetért azzal, hogy Kemence – Bernecebaráti – Perőcsény és Nagybörzsöny a településeiken lévő idősek otthona intézményeit *„Börzsöny Vidéki Gondozási Központ”* elnevezéssel Kemence székhellyel közös fenntartásban működtesse 2016. január 1-től,

b.) felhatalmazza a polgármestert a Börzsöny Vidéki Szociális Társulás társulási megállapodásának aláírására.

c.) a Börzsöny Vidéki Gondozási Központ Alapító Okiratát elfogadja.

**Határidő:** folyamatos

**Felelős:** Polgármester, Jegyző

**4.) Napirendi pont tárgya: Nagybörzsöny, 814/7 hrsz. alatti idősek otthona udvarán**

 **bekövetkezett pinceomlás veszély-elhárítási munkáira**

 **vis maior pályázat benyujtása**

 **Napirendi pont előadója: Antal Gyuláné polgármester**

**Antal Gyuláné polgármester:**

Szóbeli előterjesztésében tájékoztatja a képviselő-testületet a Nagybörzsöny 814/7. hrsz. alatti idősek otthona udvarában bekövetkezett pinceomlásról. A veszély-elhárítási munkákra vis maior benyújtását javasolja. Ismerteti a képviselő-testülettel a határozati javaslatot.

A képviselő-testület 5 igen szavazattal, ellenszavazat és tartózkodás nélkül az alábbi határozatot hozta:

**69/2015/XI.19./ számú határozat**

A Nagybörzsöny Község Önkormányzat Képviselőtestület ülésén úgy határozott, hogy a **vis maior támogatás címen** támogatási igényt nyújt be a Belügyminisztériumhoz.

A káresemény megnevezése: Nagybörzsöny, 814/7 hrsz. alatti idősek otthona udvarán bekövetkezett pinceomlás veszély-elhárítási munkái

helye: Nagybörzsöny, 814/7 hrsz.

EBR42: 290.241

**A káresemény forrásösszetétele:**

|  |  |  |
| --- | --- | --- |
| **Megnevezés** | **2015. év** | **%** |
| Saját forrás (biztosítási összeg nélkül) | 696.240,- Ft | **10 %** |
| Biztosító kártérítése | ----Ft | **---** |
| Egyéb forrás  | ----Ft | **---** |
| **Vis maior támogatási igény** | **6.265.900,- Ft** | **90 %** |
| Források összesen | 6.962.140,- Ft | **100 %** |

A károk helyreállításának (költségvetés alapján) tervezett összköltsége 6.962.140,- Ft, melynek fedezetét az önkormányzat nem tudja / részben tudja (megfelelő rész aláhúzandó) biztosítani.

A testület, illetve társulási tanács nyilatkozik arról, hogy a káreseménnyel érintett vagyonelem a tulajdonát képezi.

* A károsodott épület(ek) az önkormányzat alábbi kötelező feladatának ellátását szolgálja(ák).

\_\_\_\_\_\_\_\_\_\_\_\_\_\_\_\_\_\_\_\_\_\_ épület (név, hrsz) \_\_\_\_\_\_\_\_\_\_\_\_\_\_\_\_\_\_\_ kötelező feladat

\_\_\_\_\_\_\_\_\_\_\_\_\_\_\_\_\_\_\_\_\_\_ épület (név, hrsz) \_\_\_\_\_\_\_\_\_\_\_\_\_\_\_\_\_\_\_ kötelező feladat

\_\_\_\_\_\_\_\_\_\_\_\_\_\_\_\_\_\_\_\_\_\_ épület (név, hrsz) \_\_\_\_\_\_\_\_\_\_\_\_\_\_\_\_\_\_\_ kötelező feladat

* A bekövetkezett káreseménnyel kapcsolatban az Önkormányzat biztosítással rendelkezik / nem rendelkezik\* (a megfelelő rész aláhúzandó)

|  |  |
| --- | --- |
| Biztosító Társaság megnevezése | xxx |
| Biztosítási szerződés száma | xxx |

* Az adott káreseményre biztosítási összeget: igényelt / nem igényelt (a megfelelő rész aláhúzandó.

\*A képviselő testület, illetve társulási tanács határoz arról, hogy a károsodott ingatlanra értékkövető határozatlan időtartamú biztosítást köt, és vállalja annak 4 éven keresztüli fenntartását, valamint a támogatás elszámolásának benyújtásakor igazolja a biztosítási szerződés megkötését a Magyar Államkincstár területileg illetékes Igazgatósága felé.

* Vállalja a károsodott ingatlannak a költséghatékonyság és a megvalósíthatóság szempontjaira tekintettel történő helyreállítását.
* Az önkormányzat más - a tulajdonában lévő - vagyontárggyal a feladatát el tudja látni / nem tudja ellátni (a megfelelő rész aláhúzandó).
* A testület a saját forrás összegét a 2015. évi költségvetéséről szóló 1/2015/II.18./ számú Költségvetési Rendeletében biztosítja.

A testület felhatalmazza a polgármestert az igénybejelentés benyújtására.

 **Felelős:** Antal Gyuláné polgármester

**5.) Napirendi pont tárgya: Települési önkormányzatok rendkívüli önkormányzati**

 **költségvetési támogatására pályázat benyújtása**

 **Napirendi pont előadója: Antal Gyuláné polgármester**

**Antal Gyuláné polgármester:**

Szóbeli előterjesztésében javasolja a képviselő-testületnek, hogy atelepülési önkormányzatok rendkívüli önkormányzati költségvetési támogatására a működőképességének megőrzése, valamint feladatainak ellátását veszélyeztető helyzet elhárítása érdekében pályázatot nyújtsanak be 2.125.000,- Ft összegre.

A képviselő-testület 5 igen szavazattal, ellenszavazat és tartózkodás nélkül az alábbi határozatot hozta:

**Nagybörzsöny Község Önkormányzat Képviselő-testületének**

**70/2015./XI.19./sz. határozata:**

Nagybörzsöny Község Önkormányzata a Magyarország 2015. évi központi költségvetéséről szóló 2014. évi C. törvény 3. melléklet I. 7. pont és a III. 4. pont szerint kiirt települési önkormányzatok rendkívüli önkormányzati költségvetési támogatására a működőképességének megőrzése, valamint feladatainak ellátását veszélyeztető helyzet elhárítása érdekében pályázatot nyújt be 2.125.000,- Ft összegre.

A képviselő-testület az Avr. 75. § (2) bekezdése alapján nyilatkozik, hogy

a.) a támogatási igényben foglalt adatok, információk és dokumentumok teljes körűek, valósak és hitelesek, tárgybani támogatási igényt korábban nem nyújtott be,

b.) nem áll jogerős végzéssel elrendelt végelszámolás, felszámolás alatt, ellene jogerős végzéssel elrendelt csődeljárás, vagy egyéb, a megszüntetésre irányuló, a jogszabályba meghatározott eljárás nincs folyamatban,

c.) saját forrás rendelkezésre áll,

d.) megfelel az Áht. 50. §-ában meghatározott követelményeknek,

e.) nem áll fen harmadik személy irányában olyan kötelezettsége, amely a költségvetési támogatás céljának megvalósulását meghiúsítja,

f.) a támogató által előirt biztosítékokat rendelkezésre bocsájtja,

g.) a költségvetési támogatás tekintetében adólevonási joggal nem rendelkezik,

h.) a támogatott tevékenység hatósági engedélyhez nem kötött.

**Felelős:** Polgármester

Mivel több hozzászólás és javaslat nem volt, a Polgármester megköszöni az ülésen való részvételt és az ülést bezárja.

 Kmf.

 **Antal Gyuláné Granát Bernadett**

 **polgármester jegyző**

# **Nagybörzsöny Község Polgármesterétől**

**2634 Nagybörzsöny, Rákóczi u. 2.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

részére

## M E G H Í V Ó

# **Tisztelettel meghívom Képviselőtársamat**

**2015. november 19-én (csütörtök) 15,00 órai kezdettel tartandó**

**képviselő-testületi ülésre**

**Az ülés helye: Községháza, Nagybörzsöny**

 **Napirend:**

**1.) Pest megye önálló NUTS2-es régióvá válásának támogatása**

**2.) Önkormányzati tulajdonú Nagybörzsöny Önkormányzati**

 **Project Fejlesztési, Szállító és Szolgáltató Korlátolt**

 **Felelősségű Társaság végelszámolására vonatkozó döntés**

**3.) Idősek Otthona - társulás létrehozása, Alapító Okirat elfogadása**

**4.) Nagybörzsöny, 814/7 hrsz. alatti idősek otthona udvarán**

 **bekövetkezett pinceomlás veszély-elhárítási munkáira**

 **vis maior pályázat benyújtása**

**5.) Települési önkormányzatok rendkívüli önkormányzati**

 **költségvetési támogatására pályázat benyújtása**

 **1-5.) Napirendi pont előterjesztője: Antal Gyuláné polgármester**

**Nagybörzsöny, 2015. november 12.**

  **Tisztelettel:**

 **Antal Gyuláné**

 **polgármester**